Mindset ของการซื้อหุ้น  / โดย ผู้สนับสนุนเพจลงทุนแมน
ที่ผ่านมาคำถามใน inbox ที่เหมือนกันมากสุดก็คือ ถ้าสนใจลงทุนในหุ้น จะเปิดบัญชีหุ้นยังไง? เป็นคำถามที่ทำให้ผมทั้งดีใจและกังวลใจไปพร้อมกัน ดีใจก็คือ เพจนี้มีส่วนช่วยให้ผู้อ่านสนใจเริ่มอยากลงทุนเพื่ออนาคตกันมากขึ้น ส่วนข้อกังวลใจคือ ถ้าเราเริ่มลงทุนแบบไม่ศึกษาข้อมูลให้ดีๆก่อน เราก็อาจจะขาดทุนได้เช่นกัน
12 ก.ค. 2560

ที่ผ่านมาคำถามใน inbox ที่เหมือนกันมากสุดก็คือ ถ้าสนใจลงทุนในหุ้น จะเปิดบัญชีหุ้นยังไง?
เป็นคำถามที่ทำให้ผมทั้งดีใจและกังวลใจไปพร้อมกัน
ดีใจก็คือ เพจนี้มีส่วนช่วยให้ผู้อ่านสนใจเริ่มอยากลงทุนเพื่ออนาคตกันมากขึ้น
ส่วนข้อกังวลใจคือ ถ้าเราเริ่มลงทุนแบบไม่ศึกษาข้อมูลให้ดีๆก่อน เราก็อาจจะขาดทุนได้เช่นกัน
บทความนี้จะอธิบายถึง Mindset ของการซื้อหุ้นที่เราควรจะมี ก่อนที่จะไปเปิดบัญชีกับโบรคเกอร์
คำว่าหุ้น ย่อมาจากหุ้นส่วนบริษัท การที่เราซื้อหุ้นก็เหมือนร่วมเป็นเจ้าของบริษัทนั้น และร่วมแชร์ส่วนของกำไร หรือขาดทุนของบริษัทนั้น ดังนั้นสิ่งที่เราควรสนใจที่สุดก็คือ ความเข้าใจในธุรกิจนั้น (ไม่ใช่ราคาหุ้นที่ขึ้นลง)
อย่างน้อยเราควรจะรู้ว่า บริษัทนั้นทำธุรกิจอะไร? ใครเป็นลูกค้าของบริษัท? ต้นทุนของบริษัทคืออะไร? คู่แข่งของบริษัทคือใคร?
หุ้นในตลาดหลักทรัพย์ ไม่ได้น่าซื้อทุกตัว
ถ้าธุรกิจไหนที่เราไม่เข้าใจ ดูไม่ออกว่าคนไหนคือลูกค้า หรือขนาดตัวเราเองยังไม่อยากที่จะซื้อสินค้าของบริษัทนั้นเลย ให้เราข้าม
ถ้าธุรกิจไหนที่เราคุ้นเคย ขนาดตัวเราเองยังใช้สินค้าของบริษัทนั้นเป็นประจำ ให้เราจดไว้
ถ้าเราคิดว่าสินค้านั้นน่าจะมีคนซื้อมากขึ้นอีกในอนาคต ก็น่าจะเป็นธุรกิจที่ดี
โดยปกติเรามีโอกาสได้ผลตอบแทนจากหุ้นเป็น 2 ทาง คือ
1) เงินปันผลจากกำไรของบริษัท
2) ราคาหุ้นที่เพิ่มขึ้นตามกำไรของบริษัทที่เพิ่มขึ้น
ดังนั้นเราก็ควรเลือกหุ้นที่ปันผลออกมามากๆ หรือเป็นบริษัทที่มีกำไรเติบโตมากๆ
ประเด็นคือ คนในตลาดหุ้นก็คิดแบบเดียวกับเรา จึงอาจจะทำให้หุ้นบางตัวที่ดีๆ มีราคาแพงเกินไปเสียแล้ว
เรียกได้ว่า ต่อให้หุ้นดีแค่ไหนก็มีราคาที่เหมาะสมของมันอยู่ ถ้าเราพลาดซื้อหุ้นในราคาที่แพงไป หรือ พื้นฐานของบริษัทนั้นเปลี่ยน เราก็อาจจะขาดทุนได้เช่นกัน
อย่างไรก็ตาม แค่เริ่มต้นด้วย Mindset หรือทัศนคติว่าเราจะร่วมการทำธุรกิจอะไรดี? แค่นี้ก็น่าจะทำให้เราประสบความสำเร็จเรื่องการซื้อหุ้นไปแล้วกว่าครึ่ง
และด้วยทัศนคติแบบนี้น่าจะทำให้เราลงทุนหุ้นอย่างมีเหตุผล และสบายใจ
ถ้าเราพร้อมที่จะเริ่มต้นแล้วหล่ะ? เราจะไปเปิดบัญชีหุ้นที่ไหนดี?
การที่จะซื้อขายหุ้นได้นั้น เราต้องมีบัญชีกับโบรคเกอร์ก่อน ซึ่งในไทยก็มีโบรคเกอร์มากมายให้เลือก
สำหรับนักลงทุนมือใหม่ ผมแนะนำให้เลือกโบรกเกอร์ ที่ไม่มีค่าธรรมเนียมขั้นต่ำ เพราะสำหรับนักลงทุนมือใหม่ที่ยังซื้อขายหุ้นไม่มาก หรืออยากลองเก็บประสบการณ์ในการลงทุนก่อน การที่เราต้องเสียค่าธรรมเนียมขั้นต่ำ เมื่อคิดเป็นเปอร์เซนต์แล้วจะสูงมาก
ซึ่งวันนี้ผมจะมาแนะนำโบรกเกอร์ที่ไม่มีค่าธรรมเนียมขั้นต่ำแถมยังคิดค่าธรรมเนียมในการซื้อขายที่ถูกมาก เพียงแค่ 0.075% หรือ หมื่นละ 7.5 บาทเท่านั้น โบรคเกอร์นั้นก็คือ SBI Thai Online (SBITO) ซึ่งเป็นโบรคเกอร์ออนไลน์อันดับหนึ่งจากประเทศญี่ปุ่น (มี Market Share มากถึง 40% ในญี่ปุ่น)
SBITO ไม่เหมือนโบรคเกอร์อื่นเพราะ SBITO เน้นเฉพาะออนไลน์ ทำให้มีค่าธรรมเนียมที่ถูกกว่าที่อื่นได้ ยกตัวอย่าง โดยทั่วไป ถ้าเราซื้อหุ้น 10,000 บาท เราจะเสียธรรมเนียมให้โบรคเกอร์ที่ 15 บาท แต่ถ้าซื้อผ่าน SBITO เราจะเสียค่าธรรมเนียมแค่ 7.5 บาท ซึ่งถูกกว่าครึ่งนึง
และตอนนี้ SBITO ยังมีโครงการพิเศษสำหรับลูกค้าที่อายุ 20-40 ปี ที่สมัครและเปิดบัญชีภายในวันนี้ ถึงวันที่ 31 สิงหาคม SBITO จะลดค่าธรรมเนียมซื้อขายออนไลน์ให้ถูกลงอีก เหลือแค่ 0.01% เป็นระยะเวลา 1 เดือน หรือเพียง หมื่นละบาท เท่านั้นเอง
ถ้าสนใจเปิดบัญชีหุ้นกับ SBI Thai Online คลิกที่นี่ได้เลยครับ